Борис Младенов-Young
Ти беше хубавец на младини…

chitanka.info

Ти беше хубавец на младини

от род богат и привилегирован,

а аз бях с по-посредствени черти —

момче от село, камък нешлифован.

Момичетата тичаха след теб,

(макар че бях по-умен, по-начетен),

в очите им ти беше богът Феб,

а не младежът празен и суетен.

На снимка неотдавна те видях

и при вида ти ме облъха жал,

но след това открих страни забавни —

сравних те с мен и ме напуши смях:

и ти си остарял и погрознял —

най-сетне в старостта сме с тебе равни!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.